CELEX: 32016D0367
Language: ro
Date: 2016-03-04 00:00:00
Title: Decizia (UE) 2016/367 a Consiliului din 4 martie 2016 privind încheierea Acordului de cooperare în domeniul navigației prin satelit între Uniunea Europeană și statele sale membre și Regatul Norvegiei

15.3.2016   
            
            
               RO
            
            
               Jurnalul Oficial al Uniunii Europene
            
            
               L 68/16
            
         DECIZIA (UE) 2016/367 A CONSILIULUI
   din 4 martie 2016
   privind încheierea Acordului de cooperare în domeniul navigației prin satelit între Uniunea Europeană și statele sale membre și Regatul Norvegiei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 171 și 172, coroborate cu articolul 218 alineatul (6) litera (a) și cu articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European (1),
   întrucât:
   
               (1)
            
            
               Comisia a negociat Acordul de cooperare în domeniul navigației prin satelit între Uniunea Europeană și statele sale membre și Regatul Norvegiei (2) („acordul”), care a fost semnat la 22 septembrie 2010.
            
         
               (2)
            
            
               Acordul se referă atât la domenii care intră în sfera de competență a Uniunii, cât și la domenii care intră în sfera de competență a statelor membre.
            
         
               (3)
            
            
               În conformitate cu articolul 12 alineatul (4) din acord și cu decizia sa de semnare (3), acordul se aplică cu titlu provizoriu de către Uniune, în ceea ce privește elementele care țin de competența sa, și de către Regatul Norvegiei, până la încheierea procedurilor necesare pentru încheierea sa.
            
         
               (4)
            
            
               Acordul, care va trebui, de asemenea, ratificat de către statele membre, ar trebui aprobat în numele Uniunii în ceea ce privește domeniile care țin de competența acesteia,
            
         ADOPTĂ PREZENTA DECIZIE:
   Articolul 1
   Prin prezenta decizie, Acordul de cooperare în domeniul navigației prin satelit între Uniunea Europeană și statele sale membre și Regatul Norvegiei este aprobat în numele Uniunii (4).
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 4 martie 2016.
      
         
            Pentru Consiliu
         
         
            Președintele
         
         S.A.M. DIJKSMA
      
   
   
      (1)  JO C 131E, 8.5.2013, p. 155.
   
      (2)  JO L 283, 29.10.2010, p. 12.
   
      (3)  JO L 283, 29.10.2010, p. 11.
   
      (4)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.